Aalto-yliopiston kauppakorkeakoulu **Tentti 30.8.2021**

Kirjanpito (A22C00100) kello 17:00 – 19:00

Avoin yliopisto, kesä 2021

Juha Viljaranta \_\_\_\_\_\_\_\_\_\_\_\_\_\_\_\_\_\_\_\_\_

 opiskelija

Vastaa seuraaviin väittämiin merkitsemällä oheiseen vastaustaulukkoon rasti kohtaan ”oikein” tai ”väärin”. Oikeasta vastauksesta saa +2 pistettä, väärästä vastauksesta -1 pistettä ja vastaamatta jättämisestä nolla pistettä. Tentin maksimipistemäärä on 100. Tentissä saa käyttää apuna haluamaansa materiaalia. Neuvon kysyminen muulta henkilöltä tenttiä suoritettaessa ei ole kuitenkaan sallittua. Vastaustiedosto pitää palauttaa muodossa PDF tai MS-Word.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | 1 | 2 | 3 | 4 | 5 | 6 | 7 | 8 | 9 | 10 |
| Oikein |  |  |  |  |  |  |  |  |  |  |
| Väärin |  |  |  |  |  |  |  |  |  |  |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | 11 | 12 | 13 | 14 | 15 | 16 | 17 | 18 | 19 | 20 |
| Oikein |  |  |  |  |  |  |  |  |  |  |
| Väärin |  |  |  |  |  |  |  |  |  |  |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | 21 | 22 | 23 | 24 | 25 | 26 | 27 | 28 | 29 | 30 |
| Oikein |  |  |  |  |  |  |  |  |  |  |
| Väärin |  |  |  |  |  |  |  |  |  |  |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | 31 | 32 | 33 | 34 | 35 | 36 | 37 | 38 | 39 | 40 |
| Oikein |  |  |  |  |  |  |  |  |  |  |
| Väärin |  |  |  |  |  |  |  |  |  |  |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | 41 | 42 | 43 | 44 | 45 | 46 | 47 | 48 | 49 | 50 |
| Oikein |  |  |  |  |  |  |  |  |  |  |
| Väärin |  |  |  |  |  |  |  |  |  |  |

VÄITTEET

Väitteissä oletetaan, että yritys tekee kirjanpitonsa suoriteperusteella ja tilikausi on kalenterivuosi, ellei ole nimenomaisesti sanottu toisin. Arvonlisäverot otetaan huomioon vain, jos ne on tehtävässä mainittu. Arvonlisäverot kirjataan nettoperiaatteella.

1. Jos taseessa esitettävän varallisuuserän arvo on noussut, on tämä arvonnousu pääsääntöisesti tuloutettava ja varallisuuserä on esitettävä taseessa käypään arvoon.
2. Kaikkien suomalaisten suuryritysten on laadittava tilinpäätöksensä IFRS:n säännösten mukaan.
3. Jos tilinpäätös tehdään kirjanpitolautakunnan suosittelemalla tavalla, ovat tehdyt kulukirjaukset vähennyskelpoisia myös yrityksen tuloverotuksessa.
4. Mikroyrityksellä voi olla palkkalistoillaan jatkuvasti 20 henkilöä.
5. Tilinpäätöksen muodostavat tuloslaskelma, tase ja suuryrityksellä vielä rahoituslaskelma.
6. Koska suorite- ja laskuperuste ovat niin lähellä toisiaan, voidaan sekä tilikauden aikainen kirjanpito että tilinpäätös tehdä kummalla vain periaatteella.
7. Tase-erittelyt eivät kuulu osakeyhtiön julkistettavaan tilinpäätökseen.
8. Tilinavauksessa edellisen vuoden tuloslaskelman ja taseen summat kopioidaan alkusaldoiksi seuraavan vuoden kirjanpitoon.
9. Varaston arvostus keskihintaan on sallittua vain suuryrityksille.
10. Yritys oli jonkin aikaa koettanut myydä pysyvien vastaavien maa-aluettaan, jonka tasearvo oli 5000 ja toivottu myyntihinta 7000. Alueesta oli saatu noin 6000 euron tarjouksia, mutta tilinpäätöshetkellä käynnissä olleen tautiepidemian vuoksi kaupankäynti oli pysähtynyt eikä maa-alueesta olisi myytäessä saatu enää kuin noin 3000. Väite: Maa-alueesta on tehtävä tilinpäätöksessä arvonalennuskirjaus 2000.
11. Yritys osti erään hyvin kannattavana pitämänsä liiketoiminnan hintaan 600 saaden vastuulleen sen varat 300 ja velat 100. Väite: Liiketoimintakaupasta syntyi taseeseen merkittävää liikearvoa 400.
12. Kohdan 11 liiketoiminta menestyi kuitenkin odotuksia heikommin ensimmäisenä vuotena eivätkä lähivuosien näkymätkään vaikuttaneet suotuisilta. Liiketoiminnasta arvioitiin jälkiviisaana maksetun liikaa 200. Väite: Ylihinta 200 on kirjattava tilinpäätöksessä kuluksi liikearvon arvonalennuksena.
13. Hyödykkeen hankintamenoon voidaan lukea kaikki sen välittömät menot sekä sen valmistukseen kohdistettavissa olevan lainan korkomenot, vaikka mukaan ei otettaisikaan kaikkia hankinnan ja valmistuksen välillisiä menoja.
14. Asia ennen muotoa –periaate oikeuttaa muuttamaan taseen pääryhmien nimityksiä niin, että esimerkiksi yrityksen katsoessa sen oikeaksi voitaisiin aineettomat ja aineelliset hyödykkeet esittää yhteenlaskettuina.
15. Arvonkorotusrahasto kuuluu osakeyhtiöllä vapaaseen omaan pääomaan.
16. Arvonlisäverollinen myynti 200 plus alv 48 kirjattaisiin: per myyntisaamiset 248, an myynti 200 an myynnin alv 48.
17. Asiakkaalle lähetetty hyvityslasku 50 plus alv 12 kirjataan: per myynti 62, an myyntisaamiset 50 an myynnin alv 12.
18. Asiakkaalta oleva myyntisaaminen 124 (sis.alv 24) kirjataan luottotappioksi: per myynti 100, per myynnin alv an myyntisaamiset 124.
19. Tavaran osto Ruotsista (lasku 200 €, laskussa alv 0%) kirjataan: per ostot 200, per ostojen alv 48, an ostovelat 200 an yhteisöhankintojen alv 48.
20. Yksityisliikkeen kirjanpito pidettiin maksuperusteella. Omistaja sijoitti yritykseen 400. Väite: Omistajan sijoitus kirjataan per pankki 400 an Velat omistajille 400.
21. Kohdan 20 yksityisliikkeen omistaja maksoi liikkeensä vuokran 200 omalta pankkitililtään. Väite: Tapahtuma kirjataan per muut menot 200 an oma pääoma 200.
22. Kohdan 20 yksityisliikkeen omistaja otti omaan yksityistaloutensa käyttöön liikkeeseen myyntitarkoitukseen hankittuja tavaroita, joiden hankintameno oli 250 ja tavoiteltu myyntihinta 350. Väite: Omaan käyttöön otto kirjataan per oma pääoma an valmistus omaan käyttöön 250.
23. Työntekijän rahapalkka oli 2800, lounasseteliedun verotusarvo 200, ennakonpidätys 30% ja TyEl-pidätys 6%. Väite: Palkanmaksu kirjataan em. tiedoin per palkat 2800, an ennakonpidätysvelat 900, an eläkemenot 180 ja an pankki 1720.
24. Toisen työntekijän rahapalkka oli 3000, autoedun verotusarvo 500, ennakonpidätys 40% ja Tyel-pidätys 6%. Työntekijä sai lisäksi verovapaita päivärahoja 300 ja lounasseteleitä, joista häneltä kuitenkin pidätettiin palkasta lounassetelien verotusarvo 100. Väite: Palkanmaksu kirjataan per palkat 3000, per muut menot 400, an ennakonpidätysvelat 1400, an eläkemenot 210 an pankki 1790.
25. Osakeyhtiön yhtiökokous päätti korottaa osakepääomaa 300 osakkeella. Osakkeiden nimellisarvo oli 10 €/kpl. Osakkaat merkitsivät jo yhtiökokouksessa maksullisen annin 200 osaketta hintaan 15 €/kpl. Loput 100 osaketta annettiin ilmaisantina vanhojen omistusten suhteessa. Ylikurssi päätettiin kirjata SVOP-rahastoon ja rahastoantiin päätettiin käyttää edellisten kausien voittovaroja. Väite: Em. tapahtumat kirjataan per muut saamiset 3000 an osakeanti 3000.
26. Osakeyhtiö oli saanut ja kirjannut maksun päättämästään osakepääoman korotuksesta 3000. Korotus ilmoitettiin rekisteröitäväksi ja pian saatiin ilmoitus korotuksen rekisteröinnistä. Väite: Tämän jälkeen kirjataan per osakepääoma an osakeanti 3000.
27. Osakeyhtiön oman pääoman sisältö oli seuraava: osakepääoma 500, ylikurssirahasto 800, sijoitetun vapaan oman pääoman rahasto 400, käyvän arvon rahasto 100 ja edellisten kausien voitot 600. Yrityksen rahoitustilanne oli hyvä. Väite: Maksimi jaettavan osingon määrä olisi em. tiedoin 1100.
28. Yrityksellä oli pitkäaikainen (5v.) kertalyhenteinen laina USD 10 000, jonka kirjanpitoarvo oli 9000 euroa. Tilinpäätöshetkellä dollarin kurssi oli 0,95. Väite: Tilinpäätökseen on kirjattava kurssitappio per muut rahoituskulut an pitkäaikaiset lainat 500.
29. Yrityksellä oli myös pitkäaikainen laina SEK 50 000, jonka kirjanpitoarvo oli 5000 €. Tilinpäätöshetkellä SEK-kurssi oli vain 0,08 euroa. Väite: Realisoitumatonta lainan kurssivoittoa ei ole pakko näyttää tilinpäätöksessä, joten lainan osalta ei tarvitse tehdä mitään kirjauksia tilinpäätökseen.
30. Yritys osti tilikautensa puolivälissä tuotantokoneen, jonka hankintameno oli 5000, jäännösarvo 500 ja arvioitu pitoaika viisi vuotta. Koneen asennus- ja koekäyttöaika kesti kolme kuukautta, joten kone otettiin tuotannolliseen käyttöön 1.10. Väite: Koneesta tehdään tilinpäätökseen hankintavuonna suunnitelman mukaista poistoa 225.
31. Tehtävän 30 koneen maksimipoisto sen hankintatilikauden tuloverotuksessa olisi 625.
32. Yritys myi 1.4. erään rakennuksensa hintaan 4000. Rakennuksen tasearvo oli tilikauden alussa 2800 ja suunnitelmapoistot 400 per vuosi. Rakennuksesta oli tehty ylipoistoa verotusta varten yhteensä 500. Väite: Rakennuksen myynti kirjataan per poistot 100 an rakennus 100, per pankki 4000 per kertynyt poistoero 500 an rakennukset 2700 an muut tuotot 1800.
33. Yrityksellä oli tapana tehdä takuuvarausta 1% liikevaihdosta tulevien takuuvelvoitteiden aiheuttamien kustannusten kattamiseksi. Takuuvaraus oli tilikauden alussa 50 ja tilikauden liikevaihto 6000. Väite: Tilinpäätökseen tehdään takuuvarauksen osalta kirjaus per muut menot an pakolliset varaukset 10.
34. Yritys rakennutti tehdasrakennuksen, jonka hankintameno oli 3000. Hankintaa varten saatiin investointiavustusta 1000. Tehdas otettiin käyttöön 1.7. ja sille tehtiin 25 vuoden tasapoistosuunnitelma ilman jäännösarvoa. Väite: Suunnitelmapoistona kirjattiin hankintavuonna summa 40.
35. Yritys maksoi (ja kirjasi muihin menoihin) 1.10. vakuutusmaksua 600 kaudelta, joka ulottui maksuhetkestä 12 kuukautta eteenpäin. Väite: Vakuutusmaksu tulee jaksottaa tilinpäätöksessä kirjauksella per siirtosaamiset an muut menot 150.
36. Yrityksen lainasta 5000 oli viimeksi maksettu korkoa (6% p.a.) 1.9. Väite: Tilinpäätöksessä tulee tehdä korkojaksotus kirjauksella per korkomenot an siirtovelat 100.
37. Liitteenä on erään osakeyhtiön tuloslaskelma ja tase (yksinkertaistettuina). Väite: Liitteen yrityksen kannattavuus näyttää parantuneen vuonna 2 ja olevan hyvällä tasolla.
38. Liitteen yrityksen quick ratio oli vuonna 2 noin 1,6 ja maksuvalmius vaikutti olevan hyvällä tasolla.
39. Liitteen yrityksen vakavaraisuus näyttää parantuneen hieman ja olleen vuonna 2 jo lähes hyvällä tasolla.
40. Liitteen yrityksen investointien määrä vuonna 2 näyttää olleen 38.
41. Liitteen yrityksen jakamien osinkojen määrä vuonna 2 näyttää olleen 30.
42. Pörssiyhtiön voitto oli 5,32 M€, osakkeiden määrä 2,35 miljoonaa kappaletta ja osakekurssi 38,8 euroa. Yhtiön taseen oma pääoma oli 60,9 M€ ja jaettavaksi päätetty osinko yhteensä 2,5 M€. Väite: yrityksen P/E-luku oli 17,1.
43. Tehtävän 40 yhtiön P/B-luku oli 1,5.
44. Tehtävän 40 yhtiön efektiivinen osinkotuotto oli 4,1%.
45. Osamaksukaupassa sekä myyjä että ostaja tilittävät arvonlisäveron hyödykkeen osamaksujen kertymisen mukaan.
46. Jos osakeyhtiön oma pääoma painuu tappioiden vuoksi negatiiviseksi, on yhtiöllä vuosi aikaa saada tavalla tai toisella oma pääoma jälleen positiiviseksi; muuten toiminta täytyy lopettaa.
47. Suunnitelmapoistopakko koskee myös yhdistyksiä, mutta ei tavallisia asunto-osakeyhtiöitä.
48. Osakeyhtiön yhtiökokous päätti jakaa osinkona koko vapaan oman pääoman määrän, vaikka yhtiön tilintarkastaja oli kiinnittänyt kertomuksessaan huomiota yhtiön epätyydyttävään rahoitusasemaan. Yhtiön hallitus ei ollut laatinut erityistä rahoitusennustetta, ja yhtiö joutuikin konkurssiin puolen vuoden kuluttua osingonjaosta. Väite: Osingonjako tulkittaisiin luultavasti osakeyhtiölain vastaiseksi.
49. Emoyhtiö jakoi tytäryhtiölleen konserniavustuksena 5 miljoonaa euroa. Väite: Saatu konserniavustus esitettäisiin tytäryhtiön tuloslaskelmassa liikevaihdon sijaan muuna liiketoiminnan tuottona.
50. Yritys myi varastorakennuksensa ja sai siitä myyntivoittoa 4 M€. Väite: Myyntivoitto on verollista tuloa EVL:n mukaan, mutta sen verotus voidaan välttää tekemällä käyttöomaisuuden jälleenhankintavaraus.

Liite:

|  |  |  |
| --- | --- | --- |
| KaVi Oy |  |  |
| **Tuloslaskelma** | vuosi 2 | vuosi 1 |
| Liikevaihto | 1125 | 1178 |
| Muut tuotot | 0 | 37 |
| Ostot | -502 | -561 |
| Varaston muutos | -21 | 38 |
| Henkilöstökulut | -311 | -364 |
| Poistot | -127 | -142 |
| Muut kulut | -55 | -65 |
| Liikevoitto | 109 | 121 |
| Rahoituskulut | -23 | -22 |
| Poistoeron muutos | -20 | -15 |
| Verot | -14 | -17 |
| Tilikauden tulos | 52 | 67 |
|  |  |  |
| **Tase, vastaavaa** |  |  |
| Koneet ja kalusto | 264 | 226 |
| Varastot | 61 | 82 |
| Myyntisaamiset | 137 | 165 |
| Siirtosaamiset | 14 | 6 |
| Pankkitili | 167 | 138 |
| Yhteensä | 643 | 617 |
|  |  |  |
| **Tase, vastattavaa** |  |  |
| Osakepääoma | 50 | 50 |
| Ed. tilikausien voitot | 114 | 77 |
| Tilikauden tulos | 52 | 67 |
| Kertynyt poistoero | 53 | 33 |
| Takuuvaraukset | 10 | 0 |
| Pitkäaikaiset pankkilainat | 161 | 202 |
| Lyhytaikaiset pankkilainat | 124 | 110 |
| Ostovelat | 41 | 47 |
| Siirtovelat | 38 | 31 |
| Yhteensä | 643 | 617 |